हेलीकॉप्‍टर घोटालाः गर्लफ्रेंड, टेंडर और दलाली का खेल - Arrest in italy helicopters on hold in india - AajTak
हेलीकॉप्टर घोटाले की परतें धीरे-धीरे खुलती जा रही है. इसी सिलसिले में इटली की जांच एजेंसी के हवाले से एक और बड़ा खुलासा हुआ है.
नई दिल्‍ली, 14 फरवरी 2013, अपडेटेड 15:20 IST
घोटालों की कड़ी में जुड़ा एक और घोटाला
इस खुलासे के मुताबिक बिचौलिए गाइडो हश्के और पूर्व वायुसेना प्रमुख एसपी त्यागी की मुलाकात हुई थी. इस रिपोर्ट के मुताबिक दोनो लोगों के बीच सन् 2004 से 07 के करीब 6 से 7 बार मिले थे. इस रिपोर्ट के मुताबिक 2010 में भारत ने वायुसेना के लिए 12 AW-101 हेलीकॉप्टर का सौदा 3 हजार 546 करोड़ रुपये में किया था.
3600 करोड़ का सौदा, 362 करोड़ की दलाली
आरोप है कि डील की 10 फीसदी रकम तकरीबन 51 मिलियन यूरो यानी करीब 326 करोड़ रुपए बतौर घूस दिया गया. रिपोर्ट में सीधे-सीधे आरोप लगाया गया है कि इस डील में त्यागी बंधुओं को एक लाख यूरो यानि उस वक्त यूरो की कीमत के मुताबिक करीब 70 लाख रुपए कैश में दिया गया था. इनमें जूली त्यागी, डोस्का त्यागी और संदीप त्यागी शामिल हैं. ये तीनो लोग पूर्व वायुसेनाध्यक्ष एसपी त्यागी के रिश्तेदार हैं.
रिपोर्ट में ये भी कहा गया है कि त्यागी बंधुओं को ये फायदा दो फर्जी इंजीनियरिंग कॉंट्रैक्ट के जरिए पहुंचाई गई थी. ये कांट्रैक्ट दो कंपनियों को दी गई थी. इन कंपनियों के नाम हैं आईडीएस इंडिया और टीडीएस इंडिया.
बिचौलिए की गर्लफ्रेंड का भी इस्तेमाल
इस बीच इटली की जांच एजेंसी ने डील के बिचौलिये की बातचीत का ब्योरा इटली के कोर्ट में पेश किया है. इसी बाचतीत के जरिए पता चला कि इस डील के बिचौलिए की गर्लफ्रेंड भी इसमें शामिल थी.
रिपोर्ट के मुताबिक इसी लड़की के जरिए पूर्व वायुसेनाध्यक्ष एसपी त्यागी के रिश्तेदारों से संपर्क साधा गया. खासतौर पर इसमें जूली त्यागी का जिक्र है. जांच रिपोर्ट में सीधे-सीधे आरोप लगाया गया है कि डील के दौरान एक वक्त ऐसा आया जब ऑगस्टावेस्टलैंड को लगा कि वो डील से बाहर हो जाएगी. उसी दौरान बिचौलिए ने अपनी गर्लफ्रैंड के जरिए जूली त्यागी से बाचचीत को आगे बढाया था. रिपोर्ट का तो यहां तक दावा है कि डील के लिए त्यागी परिवार से समझौता हुआ था लेकिन रकम जूली त्यागी को सौंपी गई थी.
एक घोटाला, जिसने नीचे की देश की नाक | SP त्यागी
'हेलीकॉप्टर डील में बिचौलिए की गर्लफ्रेंड भी शामिल'